এখনো যদি আপনি গিয়ে না থাকেন তাহলে নিজ চোখে একবার দেখে আসতে পারেন এর অপরূপ সৌন্দর্য। মৈনট ঘাট যেতে হলে ঢাকার গুলিস্তান থেকে আপনাকে বাসে উঠতে হবে। গোলাপ শাহ্‌ এর মাজারের সামনে থেকে যমুনা ডিলাক্স এবং এন. মল্লিক পরিবহনে যেতে পারেন। তবে এন. মল্লিক পরিবহনে গেলে আপনাকে নামতে হবে মাঝিরকান্দা। এরপর সেখান থেকে অটোতে চড়ে কার্ত্তিকপুর এবং সেখান থেকে আবার অটো ভাড়া করে সরাসরি মৈনট ঘাট। তবে ফেরার সময় অবশ্যই যমুনা ডিলাক্সে ফিরবেন, কারন আপনি সেখান থেকেই ওই বাসে উঠতে পারবেন। আর খাওয়া দাওয়ার জন্য সেখানে বেশ কিছু মাঝারী মানের হোটেল রয়েছে। খাবারও বেশ ভাল মানের, আর প্রায় সব হোটেলেই পদ্মার ইলিশ তো রয়েছে।